en nl fi fi fi fi fi sv en ro fi fi fi fi fi ro fi fr pt hbs_lat fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi fi fi en fi fi fr pt fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi fi fi fi fi fi fi fi cs hu fi fi ru sv fi fi en sv de fi fi fi hu ru sv fi fi de sv en fi fi fi fi fi fi ru sv fi fi de sv cs hu fi fi fi fi fi fi fi de sv fi fi fi sv fi fi de sv fi fi de sv fi fi fi sv fi fi de sv fi sv cs hu fi fi fi fi fi fi en sv fi fi de sv fi fi fi sv fi fi de sv fi fi en sv fi fi fi sv fi fi en fi fi fi fi fi fi fi fi en sv fi fi en sv fi fi de sv fi fi en sv fi fi en sv fi fi de sv fi fi en sv fi fi de sv fi fi en sv fi fi de sv fi fi de sv fi sv cs hu fi fi fi fi sv fi sv cs hu fi fi fi fi sv fi sv cs hu fi fi fi de sv fi fi hu fi fi fi de sv fi sv fr hu fi fi fi de sv fi sv fi fi fi sk fi fi fi fi sl fi fi fi et fi fi et fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi pt
26 luku. Valitusasian käsittelystä hovioikeudessa.
21 luku. Henkeen ja terveyteen kohdistuvista rikoksista.
20. Laki viranomaisten toiminnan julkisuudesta annetun lain 6 ja 24 §:n muuttamisesta
24. Laki sakon täytäntöönpanosta annetun lain muuttamisesta
28. Laki Eurojustia koskevan päätöksen eräiden määräysten täytäntöönpanosta annetun lain muuttamisesta
31. Laki henkilötietojen käsittelystä poliisitoimessa annetun lain 19 §:n muuttamisesta.
19 §. Tietojen luovuttaminen muille viranomaisille.
32. Laki panttilainauslaitoksista annetun lain 39 §:n muuttamisesta
45. Laki kuluttajansuojalain 11 luvun 5 §:n muuttamisesta
57. Laki työsuojelun valvonnasta ja työpaikan työsuojeluyhteistoiminnasta annetun lain 50 §:n muuttamisesta
Hallituksen esitys syyttäjälaitosta koskevan lainsäädännön uudistamiseksi
hallitussihteeri Juho Martikainen , oikeus­ministeriö
valtionsyyttäjä Mika Illman , Valtakunnansyyttäjänvirasto
kihlakunnansyyttäjä Eija Velitski , Helsingin syyttäjänvirasto
johtava kihlakunnansyyttäjä Irma Rosenius-Sutela , Salpausselän syyttäjänvirasto
puheenjohtaja Sari Aho , Suomen Syyttäjä­yhdistys ry
Lisäksi kirjallisen lausunnon ovat antaneet
Ahvenanmaan maakunnan hallitus / Ålands landskapsregering
Ahvenanmaan maakunnan syyttäjänvirasto / landskapsåklagarämbetet i landskapet Åland.
Esityksessä ehdotetaan säädettäväksi laki syyttäjälaitoksesta.
Lakiin koottaisiin tällä hetkellä useaan eri ­lakiin sisältyvät säännökset syyttäjälaitoksen hallinnosta ja organisaatiosta sekä syyttäjistä ja syyttäjäntoiminnasta.
Laissa määriteltäisiin syyttäjän tehtävät, toimivalta, tiedonsaantioikeus, esteellisyys, varallaolo ja asiamiehenä toimiminen. Laissa säädettäisiin myös syyttäjälaitoksen organisaatiosta eli Valtakunnansyyttäjänvirastosta ja syyttäjän­virastoista sekä virastojen tehtävistä ja hallinnosta. Säännökset vastaisivat pääosin nykyisiä.
Keskeisin sisällöllinen muutos olisi kihlakunnansyyttäjän ja apulaissyyttäjän toimivallan laajentaminen koko maahan. Muilta osin esityksessä tehtäisiin voimassa oleviin säännöksiin lähinnä teknisiä muutoksia.
Lakien on tarkoitus tulla voimaan vuonna 2011.
Hallituksen esityksessä ehdotetaan säädettäväksi uusi syyttäjälaitosta koskeva laki, johon koottaisiin useaan eri lakiin nykyisin sisältyvät säännökset syyttäjistä ja syyttäjälaitoksen organisaatiosta. Samalla säännökset saatettaisiin perustuslain edellyttämälle tasolle. Hallituksen esityksen perusteluista ilmenevistä syistä ja saamansa selvityksen perusteella lakivaliokunta pitää esitystä tarpeellisena ja tarkoituksenmukaisena sekä puoltaa lakiehdotusten hyväksymistä seuraavin huomautuksin ja muutosehdotuksin.
Keskeisin sisällöllinen muutos koskee pai­kallissyyttäjien toimivallan laajentamista koko maahan (1. lakiehdotuksen 7 §). Nykyiset toimivaltasäännökset rajaavat paikallissyyttäjän toimivallan syyttäjänviraston alueella olevien käräjäoikeuksien toimialueeseen, eivätkä ne siten aina mahdollista syyttäjäntoimen järjestämistä tehokkaasti ja tarkoituksenmukaisesti erityisesti laajoissa rikosasioissa, jotka ulottuvat yhtä ­useamman syyttäjänviraston toimialueelle. Paikallissyyttäjän toimivaltaa onkin yksittäisissä tapauksissa laajennettu valtakunnansyyttäjän määräyksellä.
Saamansa selvityksen perusteella valiokunta pitää paikallissyyttäjien toimivallan laajen­tamista tarpeellisena ja tarkoituksenmukaisena syyttäjäntoiminnan kehittämiseksi ja tehostamiseksi erityisesti laajoissa rikosasioissa. Muutoksella on merkitystä muun muassa toteutettaessa oikeudenkäyntien viivästymistä ehkäiseviä toimenpiteitä. Samalla syyttäjien alueellinen toimivalta saatetaan vastaamaan poliisin alueellista toimivaltaa, joka kattaa koko maan. Tämä on tärkeää syyttäjän ja poliisin välisen esitutkintayhteistyön tehostamisen kannalta.
Valiokunta korostaa, että paikallissyyttäjän toimivallan laajentaminen koko maahan ei tuo muutosta syyttäjänvirastojen toimialuejakoon yleisesti eikä missään asiaryhmässä. Paikallissyyttäjät toimivat siten muutoksen jälkeenkin tietyn syyttäjänviraston syyttäjinä ja käsitte­levät pääsääntöisesti kyseisen syyttäjänviraston toimialueella tapahtuneita rikosasioita. Paikallissyyttäjän sidonnaisuus tiettyyn syyttäjän­virastoon ilmenee 1. lakiehdotuksen 20 §:n 2 momentista.
Hallituksen esityksen perustelujen mukaan lakien on tarkoitus tulla voimaan vuonna 2011. Esityksen valiokuntakäsittelyn aikana saadun tiedon mukaan tarkoitus on, että syyttäjälaitosta koskeva uusi laki tulisi voimaan syksyllä 2011. Sen sijaan sellaisten lakien, joissa on kyse syyttäjää koskevan käsitteen muuttamisesta, on tarkoitus tulla voimaan aiemmin eli niin pian kuin ne on hyväksytty ja vahvistettu.
18 §. Ahvenanmaan maakunnansyyttäjänvirasto.
Pykälän 3 momentin mukaan maakunnansyyttäjänvirastoon sovelletaan tämän lain syyttäjänvirastoa koskevia säännöksiä lukuun ottamatta 17 §:n 1 ja 3 momenttia. Koska myöskään 17 §:n 2 momentti ei sovellu maakunnansyyt­täjänvirastoon, viittaus on tarpeen muuttaa koskemaan koko 17 §:ää.
Pykälässä säädetään syyttäjänvirastossa toimivien syyttäjien kelpoisuusvaatimuksista pääosin voimassa olevan lain mukaisesti. Selvyyden vuoksi lakivaliokunta toteaa, että syyttäjien kielitaitoa koskevia kelpoisuusvaatimuksia koskee nykyisin yleis­lakina julkisyhteisön henkilöstöltä vaadittavasta kielitaidosta annettu laki (424/2003) sekä sen nojalla annettu valtioneuvoston asetus syyttäjänvirastosta (88/2007). Nyt käsiteltävänä olevaan uudistukseen liittyen on tarkoitus antaa uusi valtioneuvoston asetus. Saadun selvityksen mukaan asetuksessa säädettäisiin nykyiseen tapaan tiettyihin syyttäjänvirkoihin vaadittavasta erityisestä kielitaidosta.
4 luku. Erinäisiä säännöksiä.
Pykälän 1 momentin 3 kohtaa on tarkistettu kielellisesti.
2. Laki oikeudenkäymiskaaren muuttamisesta
26 luku. Valitusasian käsittelystä hovioikeudessa.
Luvun otsikkoa on muutettu lailla , joka on tullut voimaan 1.1.2011. Otsikkoon on tarpeen tehdä tätä koskeva muutos.
3. Laki rikoslain muuttamisesta
21 luku. Henkeen ja terveyteen kohdistuvista rikoksista.
Pykälä on kokonaisuudessaan muutettu lailla , joka on tullut voimaan 1.1.2011. Esityksessä ehdotettua pykälää on tämän vuoksi tarkistettava sisällyttämällä siihen mainitussa laissa tehdyt muutokset. Samasta syystä myös johtolausetta on tarkistettava.
20. Laki viranomaisten toiminnan julkisuudesta annetun lain 6 ja 24 §:n muuttamisesta
Lakiehdotuksen nimi­kettä ja johtolausetta on tarkistettu kielellisesti.
24. Laki sakon täytäntöönpanosta annetun lain muuttamisesta
Sakon täytäntöönpanosta annetun lain 1 §:n 1 momentti on muutettu lailla . Lakiehdotuksen johtolausetta on tarpeen tämän vuoksi tarkistaa.
28. Laki Eurojustia koskevan päätöksen eräiden määräysten täytäntöönpanosta annetun lain muuttamisesta
Pykälän mukaan laki tulee voimaan 4.6.2011 eli samaan aikaan, kun Eurojustia koskevan päätöksen eräiden määräysten täytäntöönpanosta annettu laki (). Saadun selvityksen mukaan tarkoitus kuitenkin on, että muutos tulee voimaan syksyllä 2011 samaan aikaan kuin 1. lakiehdotuksessa tarkoi­tettu laki syyttäjälaitoksesta. Tämän vuoksi laki­valiokunta ehdottaa, että voimaantuloaika jätetään voimaantulosäännöksessä yleisesti noudatetun käytännön mukaisesti avoimeksi.
31. Laki henkilötietojen käsittelystä poliisitoimessa annetun lain 19 §:n muuttamisesta.
19 §. Tietojen luovuttaminen muille viranomaisille.
Pykälän 1 momentin 9 kohdasta esitetään poistettavaksi sana "yleisille" ja viittaussäännös yleisistä syyttäjistä annettuun lakiin korvattavaksi viittauksella syyttäjälaitoksesta annettuun lakiin.
Eduskunnan hallintovaliokunnan käsittelyssä on parhaillaan hallituksen esitys laeiksi hen­kilötietojen käsittelystä poliisitoimessa annetun lain ja henkilötietojen käsittelystä rajavartiolaitoksessa annetun lain muuttamisesta ( HE 98/2010 vp ). Kyseisessä esityksessä henkilötietojen käsittelystä poliisitoimessa annetun lain () 19 §:n 1 momenttiin esitetään sisällöllisiä ja rakenteellisia muutoksia. Saadun tiedon mukaan esitettyjen muutosten olisi tarkoitus tulla voimaan kesällä 2011 eli ennen nyt käsiteltävään esitykseen sisältyvää uutta lakia syyttäjälaitoksesta. Edellä esitetty huomioon ottaen lakivaliokunta katsoo, että 31. lakiehdotuksessa tarkoitetut muutokset 19 §:n 1 momenttiin on tarkoituksenmukaista tehdä myöhemmässä yhteydessä erillisen muutosesityksen pohjalta. Vastaava muutostarve koskee myös henkilötietojen käsittelystä rajavartiolaitoksessa annetun lain 28 §:ää. Edellä esitettyyn viitaten valiokunta ehdottaa, että 31. lakiehdotus hylätään.
32. Laki panttilainauslaitoksista annetun lain 39 §:n muuttamisesta
Lakiehdotuksen nimikettä ja johtolausetta on tarkistettu kielellisesti.
45. Laki kuluttajansuojalain 11 luvun 5 §:n muuttamisesta
Kuluttajansuojalain 11 luku on kumottu 1.12.2010 voimaan tulleella lailla , koska lukuun sisältyvien rangaistussäännösten käyttö on jäänyt hyvin vähäiseksi. Lakivalio­kunta ehdottaa siten, että esitykseen sisältyvä 45. lakiehdotus hylätään.
57. Laki työsuojelun valvonnasta ja työpaikan työsuojeluyhteistoiminnasta annetun lain 50 §:n muuttamisesta
Lakiehdotuksen nimikettä ja johtolausetta on tarkistettu kielellisesti.
Edellä esitetyn perusteella lakivaliokunta ehdottaa,
että 4.—19., 21.—23., 25.—27., 29.— 30., 33.—44., 46.—56. ja 58.—59. lakiehdotus hyväksytään muuttamat­tomina,
että 1.—3., 20., 24., 28., 32. ja 57. lakiehdotus hyväksytään muutettuina (Valiokunnan muutosehdotukset) ja
että 31. ja 45. lakiehdotus hylätään.
Eduskunnan päätöksen mukaisesti säädetään:
(1 ja 2 mom. kuten HE)
Maakunnansyyttäjänvirastoon sovelletaan, mitä tässä laissa säädetään syyttäjänvirastosta lukuun ottamatta 17 §:ää (poist.). Johtavaan maakunnansyyttäjään ja maakunnansyyttäjään sovelletaan, mitä tässä laissa säädetään johta­vasta kihlakunnansyyttäjästä ja kihlakunnansyyttäjästä.
(4 mom. kuten HE)
Syyttäjä on esteellinen, jos:
(1 ja 2 kohta kuten HE)
3) hän tai hänen läheisensä avustaa tai edustaa asianosaista taikka sitä, jolle asiassa on odotettavissa erityistä hyötyä tai vahinkoa;
(4—6 kohta kuten HE)
(2 ja 3 mom. kuten HE)
kumotaan oikeudenkäymiskaaren 25 luvun 19 §, sellaisena kuin se on laissa ,
muutetaan 11 luvun 3 §:n 1 momentti, 17 luvun 19 §, 23 §:n 3 momentti ja 32 §, 21 luvun 19 §, 24 luvun 18 §, 25 luvun 3 ja 7 § sekä 26 luvun 18 §:n 4 momentti,
sellaisina kuin ne ovat, 11 luvun 3 §:n 1 momentti laissa , 17 luvun 19 ja 32 § laissa 571/1948 ja 23 §:n 3 momentti laissa , 21 luvun 19 § laissa , 24 luvun 18 §, 25 luvun 7 § ja 26 luvun 18 §:n 4 momentti laissa ja 25 luvun 3 § laeissa ja , seuraavasti:
19, 23 ja 32 §
3 ja 7 §
Valitusasian käsittelyn jatkaminen hovioikeudessa
muutetaan rikoslain (39/1889) 1 luvun 12 §:n 2 momentin 2 kohta, 8 luvun 5 §:n 1 momentti, 9 luvun 1 §:n 1 momentti ja 7 §:n 1 momentin johdantokappale, 17 luvun 25 §, 18 luvun 1 §:n 3 mo­mentti, 20 luvun 11 ja 12 §, 21 luvun 16 §, 24 luvun 12 §, 25 luvun 9 §, 28 luvun 15 §:n 1 momentti, 30 luvun 12 §, 32 luvun 13 §, 35 luvun 6 §, 36 luvun 8 §:n 1 momentti, 38 luvun 10 §, 39 luvun 9 §:n 1 momentti, 48 a luvun 5 §:n 1 momentti, 49 luvun 6 §,
sellaisina kuin niistä ovat 1 luvun 12 §:n 2 momentin 2 kohta laissa , 8 luvun 5 §:n 1 momentti laissa , 9 luvun 1 §:n 1 momentti, 7 §:n 1 momentin johdantokappale ja 32 luvun 13 § laissa , 17 luvun 25 § sekä 20 luvun 11 ja 12 § laissa , 21 luvun 16 § laissa 1082/2010, 25 luvun 9 § laissa , 24 luvun 12 § laissa , 28 luvun 15 §:n 1 momentti laissa , 30 luvun 12 § laeissa ja , 35 luvun 6 § ja 36 luvun 8 §:n 1 momentti laissa , 38 luvun 10 § laeissa ja , 39 luvun 9 §:n 1 momentti laissa , 48 a luvun 5 §:n 1 momentti laissa ja 49 luvun 6 § laissa , seuraavasti:
1 ja 7 §
Rikoksista yleistä järjestystä vastaan
11 ja 12 §
Henkeen ja terveyteen kohdistuvista rikok­sista
Syyttäjä (poist.) saa nostaa syytteen lievästä pahoinpitelystä vain, jos asianomistaja ilmoittaa rikoksen syytteeseen pantavaksi taikka teko on kohdistunut
1) kahdeksaatoista vuotta nuorempaan henkilöön,
2) tekijän aviopuolisoon tai entiseen aviopuolisoon, sisarukseen tai sukulaiseen suoraan ylenevässä tai alenevassa polvessa taikka henkilöön, joka asuu tai on asunut tekijän kanssa yhteistaloudessa tai on tai on ollut muuten näihin rinnastettavan henkilökohtaisen suhteen takia hänelle läheinen taikka
3) henkilöön hänen työtehtäviensä vuoksi eikä rikoksentekijä kuulu työpaikan henkilöstöön.
Syyttäjä saa nostaa syytteen vammantuottamuksesta vain, jos asianomistaja ilmoittaa rikoksen syytteeseen pantavaksi. (Uusi 2 mom.)
Yksityisyyden, rauhan ja kunnian loukkaamisesta
Varkaudesta, kavalluksesta ja luvattomasta käytöstä
Petoksesta ja muusta epärehellisyydestä
Eräiden aineettomien oikeuksien loukkaamisesta
viranomaisten toiminnan julkisuudesta annetun lain 6 ja 24 §:n muuttamisesta
muutetaan viranomaisten toiminnan julkisuudesta annetun lain () 6 §:n 1 momentin 1 kohta ja 24 §:n 1 momentin 3 kohta seuraavasti:
6 ja 24 §
sakon täytäntöönpanosta annetun lain muuttamisesta
muutetaan sakon täytäntöönpanosta annetun lain () 1 §:n 1 momentin 5 kohta, 25 §:n 2 momentti, 28 §, 30 §:n 2 momentti, 30 a §:n 1 momentti ja 33 §, sellaisena kuin niistä on 1 §:n 1 momentin 5 kohta laissa 224/2008, seuraavasti:
1, 25, 28, 30, 30 a ja 33 §
Eurojustia koskevan päätöksen eräiden määräysten täytäntöönpanosta annetun lain muut­tamisesta
muutetaan Eurojustia koskevan päätöksen eräiden määräysten täytäntöönpanosta annetun lain () 3 §:n 1 momentti seuraavasti:
Tämä laki tulee voimaan päivänä kuuta 20 .
panttilainauslaitoksista annetun lain 39 §:n muuttamisesta
muutetaan panttilainauslaitoksista annetun lain () 39 § seuraavasti:
työsuojelun valvonnasta ja työpaikan työsuojeluyhteistoiminnasta annetun lain 50 §:n muut­tamisesta
muutetaan työsuojelun valvonnasta ja työpaikan työsuojeluyhteistoiminnasta annetun lain () 50 §:n 2 momentti seuraavasti:
Helsingissä 4 päivänä helmikuuta 2011
Asian ratkaisevaan käsittelyyn valiokunnassa ovat ottaneet osaa
pj. Janina Andersson /vihr
vpj. Anna-Maja Henriksson /r
jäs. Esko Ahonen /kesk
Valiokunnan sihteerinä on toiminut